Stadfæstelse af byrettens kendelser om, at fogedretten har saglig kompetence til at tvangsinddrive sagsomkostninger til Tandskadeankenævnet samt kærendes anmodning om afvisning af s... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Fogedret;
Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 18. oktober 2021 satte Østre Landsret retten i retsbygningen, Bredgade 42, Køben-

havn.

Som dommere fungerede landsdommerne Alex Puggaard, Karen Hald og Casper Klindt

Sølbeck (kst.), førstnævnte som rettens formand.

Der foretoges   

22. afd. kære nr. B-561-21 og B-643-21:

Kærende, tidligere Modpart

(selv)

mod

Tandskadeankenævnet

(advokat Søren Vagner Nielsen)

Ingen var mødt eller indkaldt.

Der fremlagdes udateret kæreskrift med bilag, hvorved Kærende, tidligere Modpart har

kæret Retten i Roskilde, fogedrettens kendelse af 13. august 2021 (FS 22-9308/2020)

om, at fogedretten har saglig kompetence til at behandle sagen. Kærende, tidligere

Modpart har endvidere kæret fogedret-tens kendelse af 10. august 2021 i samme sag om,

at Kærendes, tidligere Modpart anmodning om sagens afvisning ikke blev taget til

følge.   

Der fremlagdes desuden fogedrettens fremsendelsesbrev af 30. august 2021, udskrift af

retsbog indeholdende de kærede afgørelser samt kærendes brev af 3. september 2021.



/

- 2 -

Kærende, tidligere Modpart har nedlagt påstand om, at fogedrettens kendelse om

fremme af fogedsa-gen/udlægssagen ophæves, og at kæren tillægges opsættende

virkning.   

Fogedretten har besluttet undtagelsesvis at tillægge kæren opsættende virkning i medfør

af retsplejelovens § 395 og har ved sagens fremsendelse i øvrigt henholdt sig til den

trufne afgørelse. Fogedretten har oplyst, at kæreskriftet er modtaget i fogedretten den 17.

august 2021.

Kærende, tidligere Modpart har til støtte for sin påstand om manglende saglig

kompetence gjort gælden-de bl.a., at tvangsinddrivelse af sagsomkostninger tillagt

indkærede, Tandskadeankenæv-net, i en civil sag hører under Gældsstyrelsens

kompetence. Tandskadeankenævnet er en del af den offentlige forvaltning og er omfattet

af ”det offentlige” i gældsindd rivelseslo-vens forstand, jf. lovens § 1.

Tandskadeankenævnets kompetence hviler på § 19, stk. 7, i lov om klage- og

erstatningsadgang inden for sundhedsvæsenet og den i medfør heraf ud-stedte

bekendtgørelse nr. 1099 af 12. december 2003 om henlæggelse af behandlingen af sager

efter lov om patientforsikring til Dansk Tandlægeforenings Patientskadeforening og

Tandskadeankenævnet. Ifølge bekendtgørelsens § 7 er Tandskadeankenævnets

behandling af sager underlagt forvaltningsloven, hvorfor Tandskadeankenævnet

betragtes som en del af den offentlige forvaltning. Tandskadeankenævnets

opgavevaretagelse er desuden regule-ret i en række bekendtgørelser udstedt af en

offentlig instans.   

Uanset Tandskadeankenævnet er et privat ankenævn, afgør Tandskadeankenævnet

hoved-sageligt sager om skader, der er sket i forbindelse med tandbehandling i det

offentlige. Endvidere er Tandskadeankenævnet etableret med en forretningsorden efter

de samme principper som det tilsvarende offentlige Patientskadeankenævn. Endelig har

Kærende, tidligere Modpart henvist til Højesterets kendelse af 13. november 2020 (sag

21/2019), der er optrykt i U 2020.266, om Advokatnævnet.

Kærende, tidligere Modpart har til støtte for sin påstand om sagens afvisning gjort

gældende, at fogedsa-gen bør afvises i medfør af retsplejelovens § 360, stk. 5, jf. § 355,

stk. 2, da Tandskadean-kenævnet udeblev med et processkrift om et nærmere angivet

spørgsmål.



/

Tandskadeankenævnet har ikke udtalt sig i anledning af kæren.



/

- 3 -

De modtagne bilag var til stede.

Efter votering afsagdes

k e n d e l s e :

Af de grunde, der er anført af fogedretten i kendelse af 10. august 2021, tiltræder

landsret-ten, at Kærendes, tidligere Modpart anmodning om sagens afvisning ikke tages

til følge.

Tandlægeforeningens Tandskadeerstatning er en privat institution, og det af

Tandlægefor-eningens Tandskadeerstatning etablerede Tandskadeankenævn har status

som et privat ankenævn. Det er forudsat i forarbejderne til den dagældende lov om

patientforsikring (nu lovbekendtgørelse nr. 995 af 14. juni 2018 om klage- og

erstatningsadgang inden for sund-hedsvæsenet), jf. herved lovændring nr. 430 af 10. juni

2003, at disse private institutioner ikke er en del af den offentlige forvaltning.

Landsretten tiltræder derfor, at Tandskadean-kenævnet ikke er omfattet af

gældsinddrivelseslovens § 1, stk. 1.

Herefter, og da den omhandlede fordring ikke i øvrigt er omfattet af gældsinddrivelseslo-

ven, tiltræder landsretten, at fogedretten har saglig kompetence til at behandle sagen.   

På denne baggrund stadfæster landsretten fogedrettens afgørelser.

T h i b e s t e m m e s :

Fogedrettens afgørelser stadfæstes.

Kærende, tidligere Modpart skal i sagsomkostninger for landsretten til

Tandskadeankenævnet betale 2.500 kr.

Sagen sluttet.

Retten hævet.



/

- 4 -

(Sign.)



/